{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Obrascu iskaza o procjeni učinaka propisa za Nacrt prijedloga Zakona o vodi za ljudsku potrošnju"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Toni Carević","OBRAZAC ISKAZA O PROCJENI UČINAKA PROPISA","Smatram da treba ujednačiti termine. Ako su isporučitelji voda i javni isporučitelji vodnih usluga (JIVU-i) sinonimi, onda ovaj zakon treba koristiti termin JIVU-i, sukladno Zakonu o vodnim uslugama (ZoVU - NN 66/19). Ako nisu, neka se precizno definira razlika između ta dva pojma. Također, ZoVU ne poznaje termin „vrlo mali JIVU-i, pa bi to trebalo usuglasiti. Dalje, u samom prijedlogu ovoga zakona, koristi se termini poput „pravna osoba obvezna je poduzeti sljedeće mjere:“ (čl. 53. st.1. – tko je sada „pravna osoba“? Isporučitelj? Zašto stvaramo zabunu? Ako je pravna osoba= isporučitelj=JIVU, onda pišimo svugdje isto (JIVU). Ako nije, obrazložiti razliku. Jednako tako, u čl. 53. st.5 imamo termin „pravna osoba koja obavlja djelatnost javne vodoopskrbe“ Čemu sad to? Usuglasiti ili dati jasne definicije po čemu se razlikuju.\n\n\nČl. 36. st. 7. - (7) Svi subjekti, uključujući i pomorska plovila, a koji obavljaju komercijalnu djelatnost za potrebe koje se desalinizira voda obvezni su redovito dati na analizu uzorke vode za ljudsku potrošnju radi provjere sukladnosti parametara skupine A, parametara kućne vodoopskrbne mreže i parametra bor propisane pravilnikom iz članka 9. stavak 1. podstavak 1. ovoga Zakona,  i to četiri puta godišnje. \n\nDa li činjenica da desaliniraju vodu za komercijalnu djelatnost te subjekte stavlja u kategoriju „isporučitelja vode“? Pojasniti njihov status, primjerice kamp ima bušotinu, više od 100 mjesta kapaciteta i želi desalinirati vodu za ljudsku upotrebu. Da li je on isporučitelj? JIVU zasigurno nije.","Nije prihvaćen","Predloženi zakonski prijedlog usklađuje se odredbama Direktive (EU) 2020/2184 o kvaliteti vode namijenjene za ljudsku potrošnju (u daljnjem tekstu Direktiva (EU) 2020/2184). Za prenošenje Direktiva (EU) 2020/2184 o kvaliteti vode namijenjene za ljudsku potrošnju (u daljnjem tekstu Direktiva (EU) 2020/2184) u nacionalno zakonodavstvo na području Republike Hrvatske nadležni su: ministarstvo nadležno za zdravstvo I ministarstvo nadležno za vodno gospodarstvo. Ministarstvo nadležno za vodno gospodarstvo u obvezi je uskladiti s definicijama iz Direktive (EU) 2020/2184. Definicija isporučitelja vode je preuzeta iz Direktive (EU) 2020/2184. U vrijeme razmatranja nacrta prijedloga Direktive na nivou Vijeća Europske unije Republika Hrvatska nije imala primjedbe na predmetnu definiciju. U članku 3. stavak 2. Direktive (EU) 2020/2184 propisano je da pomorska plovila koja desaliniziraju  vodu, prevoze putnike i djeluju kao isporučitelji vode podliježu 1. do 6. I člancima 9., 10.,13. i 14 ove Direktive i njezinih relevantnih priloga. Pomorska vozila koja obavljaju komercijalnu djelatnost za potrebe koje se desalinizira voda su isporučitelji vode sukladno zakonskome prijedlogu izuzeti su od izrade Plana sigurnosti vode ali su  obvezi redovito dati na analizu uzorke vode za ljudsku potrošnju radi provjere sukladnosti parametara skupine A, parametara kućne vodoopskrbne mreže i parametra bor propisane pravilnikom iz članka 9. stavak 1. podstavak 1. ovoga Zakona, i to četiri puta godišnje. Kamp koji ima bušotinu i želi desalinizirati vodu namijenjenu za ljudsku potrošnju smatra se isporučiteljem vode ovisno o količini vode koje isporučuje dnevno te samim time u obvezi usklađivanja s odredbama ovog zakonskog prijedloga koje se na njega odnose."]